Manne, hoe vorder jul Movember-moestasse?
JY LEES NOU Manne, hoe vorder jul Movember-moestasse?
Ons is vreeslik nuuskierig om te sien hoe jul snorre vorder, ouens! Stuur asseblief vir ons 'n kiekie!
Terwyl die manne se bolippe al hoe krapperiger en weelderig groei, raak sommige se meisies en vrouens ewe krapperig, maar bloot omdat hulle nie van daardie snor hou nie.
Maar wag, Movember beteken mos "Kalmeer en hou op skeer" - want dis als vir 'n baie goeie doel.
So wanneer jy volgende keer die liefde in jou lewe oor sy harige bolip wil aanvat, moet jy jouself eers gou herinner waarom hy dit juis groei, versorg en koester.
Maar natuurlik is ons nuuskierig om te sien hoe daardie snorre van julle vorder.
Nie alle manne se haargroei is van so 'n aard dat jy na die eerste week of twee alreeds 'n woeste groeisel aan die gang het nie. Maar een van die manne met sekerlik die bekendste snorre ooit, Peter "Snorre" de Villiers staan by met dié raad.
Meer oor Movember 1. Movember is in 2003 in Melbourne, Australië as 'n geldinsamelingsprojek begin deur 'n groep van dertig vriende wat bewusmaking wou skep vir mans wat gediagnoseer is met prostaatkanker. 2. Jy moet vir die hele maand lank jou snor laat groei sonder om dit enigsins te laat knip of te skeer. 3. Geen baarde nie! Slegs snorre. 4. Jou snor mag ook nie groei oor jou ken of langs jou wangbene nie. Snorre mag slegs op jou bo-lip groei.